Ce avere au făcut din vaccinuri președinții companiilor Pfizer sau Moderna. Cu acești bani ar putea fi imunizată și populația țărilor cu venituri mici.
Cel puţin nouă persoane au devenit miliardare datorită vaccinurilor anti-COVID. Cele mai mari averi sunt deţinute de CEO-ul Moderna şi de cofondatorul BioNTech. Averea cumulată a celor nouă miliardari ajunge la 19,3 miliarde de dolari şi "ar permite ca populaţia tuturor ţărilor cu venituri mici să fie vaccinată".
Vaccinurile anti-COVID au făcut nouă miliardari noi. Averea cumulată a celor nouă miliardari ajunge la 19,3 miliarde de dolari şi ar permite ca populaţia tuturor ţărilor cu venituri mici să fie vaccinată.Cel puţin nouă persoane au devenit miliardare datorită vaccinurilor anti-COVID, printre care şi CEO-ul francez al companiei Moderna, Stéphane Bancel.Averea lor cumulată ar permite vaccinarea celor mai sărace ţări, a declarat ONG-ul Oxfam joi, 19 mai. Aceste averi au apărut "datorită profiturilor uriaşe ale grupurilor farmaceutice care au monopolul asupra producţiei de vaccinuri împotriva COVID", precizează Oxfam într-un comunicat de presă, citat de Le Figaro.Cele mai mari averi sunt deţinute de CEO-ul Moderna, Stéphane Bancel (4,3 miliarde de dolari) şi de CEO-ul şi cofondatorul BioNTech, Ugur Sahin (4 miliarde). Alţi opt miliardari, cu "portofolii mari de acţiuni" la companiile farmaceutice, au cunoscut o creştere cumulată a averii lor de 32,2 miliarde de dolari, "suficient pentru a imuniza întreaga populaţie indiană", se adaugă în comunicat.Aceste cifre se bazează pe clasamentul revistei americane Forbes şi sunt publicate de "People’s Vaccine Alliance", din care face parte Oxfam.Averea cumulată a celor nouă miliardari ajunge la 19,3 miliarde de dolari şi "ar permite ca populaţia tuturor ţărilor cu venituri mici să fie vaccinată." Aceste ţări "au primit doar 0,2% din vaccinurile produse în lume. În special din cauza deficitului de doze disponibile", potrivit Oxfam.